Õiguse kättesaadavus ja Riigi Teataja uued võimalused
Jüri Heinla
Justiitsministeeriumi Riigi Teataja talituse juhataja
I Riigi Teataja – õiguse ajamasin 
1.	Riigi Teatajast on alates 1. juunist 2002 avaldatud ajakohases seisus kättesaadavad kõik seadused ja riigi määrused kehtivuse aja seisuga. Kõik terviktekstides avaldatakse samaaegselt neis juba sisalduvate muudatustega. 
2.	Kõigile seaduste ja riigi määruste terviktekstidele on lisatud hulgaliselt teavet rakendusasutustele, andmekogudele, Euroopa Liidu õigusele, tõlgetele jm. Kõigile avaldatud seadustele ja riigi määrustele, samuti Vabariigi Valitsuse korraldustele ja Riigikogu otsustele lisatakse lingid menetlusteabele. Kõigi seaduste juures on kättesaadavad otsimise ajal kehtivas seisus rakendusmäärused.
3.	Mis juhtub Riigi Teatajas avaldatud terviktekstide tulevikuredaktsioonidega, kui nad ei jõustugi? Kuidas peetakse kehtivat seisu üksikaktide üle?
4.	Milline seos on Riigikohtu otsuste ja välislepingute jõustamisel nende Riigi Teatajas avaldamisega? 

II Riigi Teataja uued võimalused

5.	Riigi Teatajasse koondatakse edaspidi kogu oluline õigusteave, millele tagatakse  lihtne ja tasuta ning  igaühele piiranguteta juurdepääs.
6.	Juba täna on Riigi Teatajasse koondatud Riigikohtu ning  I ja II astme kohtute lahendite, samuti kohtuistungite toimumise aegade ja kohtade otsingud. Lisaks avaldatakse Riigi Teatajas seadusuudiseid (lühikokkuvõtted) ja muid õigusuudiseid (nt eelnõude saatmine kooskõlastamiseks, kohtunike konkursside teated, teave olulisemate  jms). 
7.	Riigi Teatajas avaldatakse samuti kõigi Riigikohtu otsuste ja  Euroopa Inimõiguste kohtu lühikokkuvõtted  süstematiseeritud kujul.
8.	Järgmisest, 2013. aastast, koondatakse Riigi Teatajasse kõigi kohalike omavalitsuse üksuste määrused koos ajakohaste terviktekstidega, mis avaldatakse samuti samaaegselt muudatustega. Oktoobri alguseks on oma määruste terviktekstide avaldamisega Riigi Teatajas alustanud üle kuuekümne valla ja linna.
9.	Veel 2012.  aastal on kavas kasutusele võtta kõikide menetluses olevate eelnõude otsing, mis võimaldab täpselt välja selgitada, millises etapis üks või teine eelnõu menetluses on, ning tutvuda eelnõu vastavas etapis oleva seisu ja lisatud dokumentidega.
10.	Kõiki Riigi Teataja avaldatavaid õigusakte ja kohtukokkuvõtteid on võimalik „Minu Riigi Teataja“ teenuse kaudu tellida igaühel tasuta oma e-postile.
11.	2014. aastaks on Riigi teatajas kättesaadavaks ka kõigi Eesti seaduste ajakohases seisus inglise keelsed tõlked, mis on suunatud Eesti õiguse tutvustamisele väljapoole Eestit. Tänaseks on umbes 400–st kehtivast seadusest tõlgitud ligi 160 ajakohases seisus seaduse tervikteksti ja need hoitakse edaspidi järjepidevalt kehtivas ajakohases seisus. 2013. aastal võetakse kasutusele ingliskeelne seaduste otsing.
12.	Edaspidi on kavas õigusteave omavahel veelgi seostada. Näiteks on kavandamisel arendus, et iga seaduse sätte juurest saab kätte kõik selle sättega puutumuses olevad Riigikohtu otsused.
13.	Kohtuinfosüsteemi (KIS) arendamise käigus tuleb tagada, et kõik jõustunud avaldatavad kohtulahendid oleksid samuti tellitavad e-posti aadressile ja luua kohtuotsustele ühtne süstemaatiline märksõnastik.